AH ลุ้นไตรมาส 4 โตดี รับ Motor Expo จับตาดันกำไรปี 65 แตะ 1.32 พันล้าน
AH ลุ้นไตรมาส 4/65 โตดี รับ Motor Expo จับตาดันกำไรปี 65 แตะ 1.32 พันล้าน แนะซื้อเคาะเป้า 36.72 บาท
AH ลุ้นไตรมาส 4/65 โตดี รับ Motor Expo จับตาดันกำไรปี 65 แตะ 1.32 พันล้าน แนะซื้อเคาะเป้า 36.72 บาท
15 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (15 พ.ย.65) ว่า บริษัท อาปิโก ไฮเทค จำกัด (มหาชน) หรือ AH แนะนำราคาเป้าหมาย 36.72 บาท คาดกำไรปี 2565 ที่ 1.32 พัน ล้านบาท โต 29% เทียบช่วงเดียวกันของปีก่อน และปี 2566 ที่ 1.40 พันล้านบาท โต 7% เทียบช่วงเดียวกันของปีก่อน
โดยแม้แนวโน้มไตรมาส 4/2565 อาจชะลอตัวลงเล็กน้อยตามปัจจัยเชิงฤดูกาล แต่คาดยังเติบโตได้ดี เทียบช่วงเดียวกันของปีก่อน จากอุปสงค์ภายในประเทศที่ยังมีแนวโน้มฟื้นตัวต่อเนื่อง และแนวโน้มตลาดต่างประเทศที่สถานการณ์ชิปขาดแคลนเริ่มดีขึ้น
ด้านราคาหุ้นซื้อขายบน PER22F ที่ 8.3 เท่า เทียบกับอุตสาหกรรมที่เทรดอยู่ราว 10 เท่า โดยกำไรไตรมาส 3/2565 ออกมาดีกว่าตลาดคาด 77% ในไตรมาส 4 มีงาน Motor Expo ช่วยกระตุ้นบรรยากาศภาพรวมอุตสาหกรรม